b'\n_START_ARTICLE_\nPulo\n_START_PARAGRAPH_\nAng pulo o isla ay isang bahagi ng lupa na higit na maliit sa kontinente at higit na malaki sa bato na napaliligiran ng tubig. Ang maliliit na pulo na hindi napakikinabangan ay tinatawag na islet sa Ingles. Ang mga pangkat ng mga magkakaugnay na pulo ay tinatawag na arkipelago._NEWLINE_Mayroong dalawang pangunahing uri ng mga pulo: ang mga pulong kontinental at pulo sa karagatan. Mayroon ding mga pulong artipisyal.\n_START_SECTION_\nPulong kontinental\n_START_PARAGRAPH_\nAng mga pulong kontinental ay mga pulo na matatagpuan sa continental shelf ng isang kontinente. Isang halimbawa nito ang isla ng Lupanlunti, na nasa kontinente ng Hilagang Amerika.\n_START_SECTION_\nPagkakaiba ng mga pulo at mga kontinente\n_START_PARAGRAPH_\nAng Greenland ay ang pinakamalaking pulo sa daigdig na may sukat na mahigit sa 2.1 million km\xc2\xb2, samantalang ang Australia, ang pinakamaliit na kontinente ay may sukat na 7.6 milyon km\xc2\xb2, subalit walang pamantayang sukat na makapagsasabi at magpapaiba sa mga pulo mula sa mga kontinente, o mula sa mga munting pulo.'